===Offeret===
Offeret i en Christie er ofte nøglen til at gennemskue plottet. 
Den sadistiske og despotiske patriark (fx Simeom Lee i ''[[En af mine sønner]]'') eller sjældnere matriark (fx ''Mrs. Boynton'' i ''[[Stævnemøde med døden]]'') er så gennemført usympatiske, at alle i deres familie har en grund til at myrde dem. ''Lord Edgware'' i ''[[Tretten til bords]]'' er af samme type, som sikrer, at alle har et motiv.<ref>Bernard (1980), s. 31.</ref> De mere komplekse plots byder på forskellige motiver for hver enkelt mistænkt, og derfor er offeret en mere sammensat natur, fx John Christow i [[Hollow-mysteriet]]. En del ofre har et kendskab til morderens tidligere livsbane, som kan være farlig for denne. I en del romaner er det sekundære drab forårsaget af pengeafpresning foretaget af en person, der kan gennemhulle morderens alibi.
Litteratur Kultur Kriminalitet